da da en sv da da fr de nl da da da da da da da da da en es en da da nl nb da da eo da nl da fr fi nb nb da nb da nb da nb da nb sv nb da nb da nb da de da de da da en
Fængsel, udvisning og kæmpe bøde i sagen om ulovlig cigaret fremstilling
Sidst opdateret 14. aug 2022
Billedtekst: Den nedlagte landbrugsejendom på Ødisvej ved Vamdrup, hvor den ulovlige fremstilling af cigarretter foregik (Foto: Blume Foto).
VAMDRUP: En 44-årig ukrainsk mand har ved Retten i Retten i Kolding tilstået at have været med til at fremstille og videredistribuere mindst 27 millioner cigaretter fra en nedlagt landbrugsejendom på Ødisvej ved Vamdrup.
Pågældende mand er nu idømt 3,5 års fængsel og derefter udvisning af Danmark. Endvidere skal han betale en tillægsbøde på mere end 58 millioner kroner, skriver Politiets Nationale enhed for Særlig Kriminalitet (NSK) i en pressemeddelelse.
Avisen har tidligere omtalt sagens forløb i flere artikler. Den fører helt tilbage til marts 2021, hvor 13 udenlandske mænd blev anholdt i Vamdrup for at fremstille illegale cigaretter. Senere blev yderligere en mand anholdt.
Den 44-årige nu dømte er den anden dømte mand i sagen. Den første mand blev i juni idømt fire års fængsel, en tillægsbøde på 71 millioner kroner og udvisning af Danmark.
Hos NSK er man tilfreds med den seneste afgørelse. I forbindelse med sagen er statskassen er gået glip af omkring 65 millioner kroner i tobaksafgifter, lyder det fra NSK.
– Sagen handler om svindel med tobaksafgifter af hidtil uset omfang og karakter, og det er jo meget betydelige afgiftsbeløb, som den danske stat er gået glip af. Jeg er tilfreds med at have fået en tilståelse fra den 44-årige, og at retten fulgte anklagemyndighedens påstand om en længere fængselsstraf, udvisning og en stor bøde, siger specialanklager ved NSK, Jacob Gents, i pressemeddelelsen.
Brodersen, Svend Erik - Journalist (medl. af Dansk Journalistforbund). Ansat i bl.a. Jydsk Telefons lnformat¡on. Jydske Tidende, Kolding Folkeblad, lokalredaktør i Vamdrup, forsideredaktør, informationschef i DSB, ansv.hav. redaktør på tidsskriftet Brandvæsen (FKBDBI). Pensioneret, men fortsat aktiv som lokal journalist for Christiansfeld Avis, Lunderskov Folkeblad og Vamdrup Avis. Ekspert på jernbaner. Har skrevet bogen "Kolding Sydbaner 1911-1948. Historien om banerne i "De otte Sogne". Bor i Vamdrup og Hejlsminde. Sign.: S-bro, sebro og bro.
Krav fra Banedanmark udfordrer Kolding Kommune
Spændende besøg fra Kenya med dans, drama og dialog
Det kører på hjul for Dans gardinbutik
Togmesse med fint besøg  – men mangel på købelyst
Krav fra Banedanmark udfordrer Kolding Kommune
Ros fra formand til folk bag populære æblekagekoncerter
Efterskole inviterer til en ny omgang ”spis, sang og snak”
Solcelleanlæg et skridt videre
Spændende besøg fra Kenya med dans, drama og dialog
920 deltog i festen for frivillige
Klar til præsentation af landsbyfællesskabsplan
Forsvundet tysk mand er sidst set i Hejls
Rådgivere ind over udvikling af Koldings havneområder
Fin musik og god underholdning
Forrige Næste 1 af 95
© 2022 - Fællesavisen - Christiansfeld Avis / Lunderskov Folkeblad / Vamdrup Avis. All Rights Reserved.